text: DMI advarer om risiko for kraftig regn og torden
  03 juni 2014 kl. 08.07
  De 35.000 gæster til Metallica-koncerten i Horsens tirsdag aften kan med fordel tage regnfrakker med. DMI advarer om risiko for, at der lokalt kan falde mellem 10 og 15 m.m. regn på 30 minutter samt risiko for hagl og torden.
  Advarslen gælder for Fredericia, Vejle, Hedensted og Horsens kommuner, mens resten af TV SYDs område skulle slippe. Der er risiko for, at der lokalt mellem kl. 12 og 21 tirsdag kan falde mellem 10 og 15 mm regn på 30 minutter, ligesom der er risiko for hagl og torden.
  Luften over Danmark er fugtig og ustabil og på grund af solens opvarmning kan der fra middagstid dannes lokale kraftige byger, som kan være ledsaget af torden og hagl.
  Kraftig torden medfører fare for lynbrande, risiko for nedbrud af elektriske systemer, risiko for mange fejlalarmer fra automatiske anlæg. Skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning), nedsat sigtbarhed.
   - Se hele DMIs advarsel her
  